ཡབ་གཞིས་ལྷ་ཀླུའི་བྱུང་འཕེལཞེས་པ་ལས།ང་རང་ལོ་བཅུ་གཅིག་ཏུ་སོན་སྐབས་པྰ་ལགས་གཞིས་རྩེར་གཙང་ཞིབ་ཏུ་ཕེབས་པ་རེད།དེ་དུས་ང་རང་ཡང་ལྷན་དུ་འཁྲིད་གནང་བྱུང་ཞིང་།པྰ་ལགས་གཞིས་རྩེ་ཁུལ་དུ་ཞིབ་འཇུག་གྲུབ་སྟེ་ལྷ་རྩེ་དང་།ཤེལ་དཀར་ཁུལ་སོགས་ལ་ཕེབས།ཞེས་ལྷ་ཀླུ་ཚེ་དབང་རྡོ་རྗེ་ལོ་བཅུ་གཅིག་སྟེ་སྤྱི་ལོ་༡༩༢༤ལོར་ལུང་ཤར་རྡོ་རྗེ་ཚེ་རྒྱལ་གཞིས་རྩེ་ཁུལ་དུ་གཙང་ཞིབ་སྟེ་ཁྲལ་དོན་ཞིབ་གཤེར་དུ་སོང་བར་བཤད་པ་ལྟར།ལུང་ཤར་ནི་གཞིས་རྩེ་སོགས་སུ་དམག་ཕོགས་ས་ཁྲལ་བསྡུ་མཁན་གྱི་གཙོ་བོའི་གྲས་ཡིན་ཞིང་།ཁོས་བོད་སྡེ་བ་གཞུང་གི་དོན་དུ་གཞིས་རྩེ་དང་བཀྲ་ཤིས་ལྷུན་པོར་ཚ་འདེད་དྲག་པོ་བཏང་བས་ཁོ་ཚོའི་བར་ལ་འགལ་བ་ཤུགས་ཆེན་བྱུང་སྟེ།དེ་གའི་སྐྱ་སེར་སྐོར་ཞིག་གིས་ཁོ་ལབདུད་ཀྱི་སྤྲུལ་བཞེས་འབོད་ཀྱིན་ཡོད།